Verstaan kom eendag – Pajamas met sokkies
pajamasmetsokkies	Ongekategoriseerd	 28 Mei 2019 28 Mei 2019 2 Minutes
Skielik daarna ryg 'n hele rits geheime verstane uit. Soos, dat mens uiters moeg kan wees en steeds kan aangaan. Jy verstaan ook klein goedjies, soos dat jy met 'n nat, suur melk spoeg skouer kan werk toe gaan, omdat poplap op jou gespoeg het net toe jy haar by die dagmamma afgelaai het. Jou jong kollega het jou viesneus aangekyk. Sy sal dit nooit ooit doen nie. Sowaar?!
Later jare, terug in laerskool, leer jy van vooraf spel, tel en lees. Jy sit met papier mache en taai vingers, gedoentetjies vir skooltake aanmekaar plak op 'n Maandagoggend. Sussa het vergeet het om jou Vrydag daarvan te sê. Jy leer ook hoe om 'n elektrise stroombaan te bou en is baie trots op die goeie punte vir jou pogings.
Vir die eerste keer verstaan jy hoe dit aan die ander kant van die tiener pool voel. Jou ma se, nee JOU bekommernisse, redenasies, opwinding, onsekerheid of jy jou kinders reg groot maak, trots op hul en gedurige gebede vir hierdie jong mensies in jou lewe.
Net so, het niemand het jou ooit vertel hoeveel kilometers jy sou afgelê het tydens jou kinders se skooljare nie. Moontlik kon jy al drie keer om die aardbol gery het.
Jy weet dat hierdie tyd verby gaan gaan. O, jy gaan dit mis! Die geselsies in die kar en die gevoel van om nodig te wees. Mamma-taxi-ry is uitputtend, maar jy verstaan om dit te waardeer.
Gepubliseer 28 Mei 2019 28 Mei 2019
Previous Post 'n Pretrit prutpot
Next Post Teatrale Ydelheid
3 thoughts on "Verstaan kom eendag"
29 Mei 2019 om 5:09 vm
Ja, eendag verstaan 'n mens en ek besef al hie meer dat my ma eintlik baie beter gedoen het as wat ek doen.